Izak Bergh (09.06), die grootste oorsaak van werkloosheid is luiheid. Jy kry nie meer mense wat wíl werk nie. – Riaan Calitz
Adamus P. Stemmet (08.06), jy kon die gemors van die besit van wapens nie beter verwoord het nie – absolute onbevoegdheid! – Marie, Somerset-Wes
Anton van Niekerk (08.06) is 'n professor in filosofie, nie medies nie. Indien hy was, sou hy weet dis nie 'n "vaksine" nie, en die teenstanders nie noodwendig "anti-vaxxers" nie. Skoenmaker . . . – Gideon Fourie, Bellville
Koert Meyer (05.06), dit is maklik om 21 000 moordenaars per jaar tereg te stel. 'n Jaar later is geen teregstellings meer nodig nie. – Johan Wepener, Durbanville
Uiteindelik sê André de Ruyter dit wat almal al lankal weet: Beurtkrag is die gevolg van gebrekkige instandhouding en verouderde infrastruktuur. Glad nie die koue weer nie. – Jep, Brackenfell
Min. Zweli Mkhize wil wag dat iemand anders besluit of die onreëlmatige toekenning van 'n R150 miljoen-tender aan Digital Vibes (sy vriende) op sy brood gesmeer kan word. Kan hy nie self onderskei tussen reg en verkeerd nie? 'n Siel sonder sy eie kompas? – Johan Pretorius, Ladismith
Hoe werk dit? My skoonseun wat 40 jaar oud is en geen onderliggende toestande het nie, moet op 9 Junie vir inenting aanmeld. Ons wag nog steeds. – Henk, Oos-Kaap